Luksembourg (luksembourgeg: Lëtzebuerg, alamaneg: Luxemburg, galleg: Luxembourg), anavezet ivez dre an anv Kêr Luksembourg (luksembourgeg: Stad Lëtzebuerg, alamaneg: Luxemburg Stadt, galleg: Ville de Luxembourg), hag a vez graet anezhi dStad (“ar gêr” e luksembourgeg) ivez alies, a zo ur gumun gant ur statud kêr ha kêr-benn Dugelezh Veur Luksembourg. Emañ-hi e kember an Uelzecht hag ar Péitruss e su ar vro. Er bloaz 2010 e oa war-dro 100xa0000 a dud o chom e kêr. Ur greizenn archantel eus ar chentañ renk eo (ar pempvet en Europa) ha meur a ensavadur eus Unaniezh Europa a zo diazezet eno ; en o zouez emañ Lez Justis Unaniezh Europa, Bank Postañ Europa ha Lez Kontoù Europa.